stanford-oval/wikipedia huggingface dataset:
ביטאון מדעני האטום

| --- | --- |


מגזין ביטאון מדעני האטום משנת 2002, בזמן שבו שעון יום הדין היה במצב 7 דקות לחצות
 מו"ל:  טיילור ופרנסיס 
 מייסד:  יוג'ין רבינוביץ', היימן ה. גולדסמית', ג'ון אלכסנדר סימפסון 
 בעלים:  ביטאון מדעני האטום, מדעני האטום של שיקגו 
 תאריכי הופעה:  1945–הווה (כ־79 שנים) 
 שפה:  אנגלית 
 מדינה:  ארצות הברית 
 ISSN:  0096-3402, 1938-3282
 thebulletin.org
 
ביטאון מדעני האטום, הוא ביטאון לא מדעי של קבוצת מדענים שהוקמה ב-1945 שמטרתם להתריע על הסכנות הכרוכות בנשק גרעיני,
הביטאון יוצא לאור מאז שנת 1945 ביוזמת מספר פיזיקאים שהשתתפו בפרויקט מנהטן ונחרדו מהתוצאה. קבוצה זו יצרה גם את אמצעי ההמחשה המכונה שעון יום הדין.
פרויקט מנהטן

פרויקט מנהטן הוא הפרויקט שבו פיתחו נשק גרעיני. פרויקט זה החל בשנת 1942. בסיומו ב-1945 הוטלו שתי פצצות ביקוע גרעיני על הערים הירושימה ונגסאקי, מיד לאחר הטלת פצצות הביקוע הגרעיני, החלו קריאות להפסקת השימוש בנשק גרעיני.
שעון יום הדין

בשנת 1947, אשת אחד מהפיזיקאיים שהשתתפו בפרויקט מנהטן, התבקשה ליצור את העמוד הראשי של העיתון אשר עוסק ברמת איום הנשק הגרעיני. הסמל שאותו היא בחרה היה שעון שהשעה בו היא 7 דקות לחצות. סמל זה נקרא אחר כך בשם "שעון יום הדין" והשעה בו השתנתה בהתאם למצב איום הנשק הגרעיני בעולם.
תמיכות והתנגדויות

אלברט איינשטיין היה מהאנשים הראשונים שתמכו בביטאון. בשנת 1946, איינשטיין הכין מכתב לגיוס כסף כדי שביטאון מדעני האטום יוכל להמשיך בפעילותו.
השינויים בשעון יום הדין, והסיבות לשינויים, גם מעידים על תמיכה בביטאון, או לחלופין, על התנגדות אליו.
ראו גם

מלחמה גרעינית
ועדת החירום של מדעני האטום
במלמבדה

| במלמבדה |
| --- | --- |

תקופה
אמצע פלאוקן 63–58 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: כימולסטיים
תת־סדרה:: פאנטודונטה
משפחה:: Bemalambdidae
סוג:: במלמבדה
מינים
 B. nanhsiungensis  B. pachyoesteus  B. crassa  B. dingae
שם מדעי
 Bemalambda

במלמבדה (שם מדעי: Bemalambda) הוא סוג של יונק פרהיסטורי מהסדרה הנכחדת כימולסטיים שהתקיים במשך הפלאוקן שלפני 63 עד 58 מיליון שנה מזמננו. הסוג תואר למדע ב-1973 בידי צ'או ועמיתיו, בחפירות בג'יאנגשי וגואנגדונג שבסין. הוא היה קרובו של הסוג Alcidedorbignya מאמריקה הדרומית ובעל קרבה לפנטולמבדה.
יונק זה היה קדום מאוד והיה בינוני בגודלו בגודל של כלב גדול. הוא היה בעל גולגולת גדולה ורחבה שהזכירה מעט מכרסם אך הייתה בעלת שרירי לעיסה חזקים מאוד, שיניים חותכות רחבות בולטות מקצה הלסתות וטוחנות עמוקות בפנים הלסת עם רווח רחב לאורכה. הגוף היה נמוך וקצר עם זנב ארוך, רגליים חזקות ושריריות שהותאמו לתנועה בדומה לדובים מודרניים ועליהם טפרים ארוכים. מספר חוקרים רואים בהם הוכחות לכך שהיונק הקדום היה חופר מחילות באדמה, בדומה לדוב נמלים או לשנבוב. עקב מבנה הלסת נראה שהיה אוכל צמחים או אוכל כל.
בנה של אפרודיטה

| --- | --- |
 מקום הקמה:  יוון 
 מוקד פעילות:  יוון, בריטניה
 תקופת הפעילות:  1967–1972 (כ־5 שנים)
 סוגה:  רוק מתקדם  רוק פסיכדלי בארוק פופ
 חברת תקליטים:  Mercury Records Vertigo Records
 חברים
 ואנגליס  דמיס רוסוס לוקאס סידראס סילבר קולוריס
 
בנה של אפרודיטה (באנגלית: Aphrodite's Child) היא להקת רוק מתקדם יוונית, שהוקמה בשנת 1967 על ידי אמן הסינתיסייזרים ואנגליס, הסולן דמיס רוסוס שהיה גם בסיסט, המתופף לוקאס סידראס והגיטריסט סילבר קולוריס.
הלהקה ידועה בין השאר בסינגל הבכורה המצליח שלה "Rain and Tears" אשר התבסס על הקאנון של פכלבל, שזכה להצלחה מסחרית משמעותית ברחבי אירופה וגם בישראל. הלהקה התפרקה בשנת 1971, לפני צאת אלבומם האחרון "666".
היסטוריה

לאחר פירוקה של להקת הפורמינקס, חבר ואנגליס לדמיס רוסוס כדי להקים להקה חדשה במקום זו הקודמת. המתופף לוקאס סידראס נמנה בין מקימי הלהקה. החבר הרביעי, סילבר קולוריס, הצטרף מאוחר יותר.
הם הקליטו את סינגל הבכורה שלהם, Rain and Tears, שזכה להצלחה מסחרית משמעותית. הלהקה התמקמה בלונדון. סילבר קולוריס הצטרף מאוחר יותר משום שנשאר ביוון לשירות צבאי חובה.
זמן לא רב לאחר שהוציאו את הסינגל המפורסם, הוציאו את אלבומם הראשון "End of the World".
ב-1970 התחילה הלהקה לעבוד על אלבום קונספט חדש: 666. הלהקה התחילה לעבוד על האלבום שקיבל גוון עמוק של רוק מתקדם, אך ככל שעבר הזמן התברר יותר ויותר כי ואנגליס נהנה יותר מעבודת סולו.
ב-1971, כשנה לפני צאתו הרשמית של האלבום, התפרקה להקת בנה של אפרודיטה וחבריה המשיכו בקריירות סולו.
בישראל בלטו להיטיהם "It's Five O'Clock" (השעה חמש) שצעד במצעדי הפזמונים בקיץ 1970 ו-"Spring summer winter and fall (אביב, קיץ, חורף וסתיו) שצעד בתחילת 1971. רק מאוחר יותר התפרסם בישראל להיטם הראשון, "Rain and Tears".
דיסקוגרפיה > אלבומי אולפן

End of the world (פברואר 1968)
It's Five O'Clock (דצמבר 1969)
666 (יוני 1972)
בנה-הפעל-העבר

בנה-הפעל-העבר (BOT) (באנגלית: Build-Operate-Transfer) היא שיטה של שותפות ציבורית-פרטית למימון פרויקט, שבה גוף פרטי מקבל זיכיון מגוף ציבורי כדי לממן, לתכנן, לבנות ולהפעיל מתקן ציבורי לתקופה קצובה. בישראל משך ההסכם הוא לרוב 25–35 שנים (כולל תקופת ההקמה), ואילו במדינות אחרות משך ההסכם הוא בין 10 ל-99 שנים. בתום תקופת ההסכם נמסר המתקן לידי הגוף הציבורי. הבעלות על המתקן נמצאת בידי הגוף הציבורי, אך במשך תקופת הזיכיון מקבל המפעיל זכות לגבות תשלום ממשתמשי המתקן, בהתאם לתנאים האמורים בחוזה, וזאת כדי להשיב לעצמו את ההשקעה בבניית המתקן ובאחזקתו וכן רווח (וזאת בשונה מחוזה BOOT - Build-Own-Operate-Transfer לפיו הבעלות בתקופת הזיכיון נמצאת בידי היזם).
עבודות הנחת פסי הרכבת הקלה בירושלים
חוזי BOT הפכו נפוצים מאוד בעיקר בארצות מתפתחות, החל משנות ה-90 של המאה ה-20, ככל שגבר הקושי לגיוס מימון בינלאומי לעבודות תשתית לאומיות.
בין המדינות שבהן נפוצים חוזי BOT נמצאות אנגליה, אוסטרליה, יפן, הרפובליקה הסינית (טאיוואן), מלזיה והונג קונג. במספר מדינות, כגון קנדה וניו זילנד מקובל דגם של עסקאות BOOT. חוזי BOT נפוצים לבניית תחנות כוח, מתקני טיהור שפכים והתפלת מים, כבישים מהירים, נמלים ושדות תעופה, רכבות תחתיות, מתקני תקשורת, ועוד.
בעשורים האחרונים נעשות עסקאות BOT אף בין חברות פרטיות. במקרים אלה חברות מערביות גדולות, מצפון אמריקה ואירופה, חותמות על חוזה עם גוף מסחרי בדרך כלל בהודו או בסין, לפיו החברה מאסיה תבנה ותפעיל מרכז שירות לקוחות עבור החברה המערבית, או שירות אחר, לתקופת זמן קצובה, אולם החברה המערבית מחזיקה בזכות להעביר לבעלותה את המפעל שהוקם, בתנאים ובמחיר הנקובים בחוזה.
לעלייה במספר עסקאות BOT הנעשות בעולם קיימים מספר גורמים, בהם: שילוב יתרונות המגזר הפרטי והציבורי, ביקוש העולה על ההיצע לתשתיות ציבוריות, וכן מגבלות תקציביות ציבוריות כפועל יוצא מסדרי עדיפויות.
הפרויקטים הבולטים בשיטת BOT בישראל הם:
כביש חוצה ישראל
מנהרות הכרמל
הרכבת הקלה בירושלים
צינור הגז הטבעי אל-עריש-אשקלון
הנתיב המהיר בכביש 1
תחנת הכוח באשלים
רוב מתקני ההתפלה
ראו גם

כביש אגרה
שותפות ציבורית-פרטית
הערות שוליים

↑  Badawi IM, Globalization of the B.O.T. System and Its Taxation Problems. Review of Business, Spring 2003: 60-64
| --- | --- |
בקרת זהויות :  NLI: 987007583855905171  LCCN: sh2012001275
בנהא

| --- | --- |

שער העיר בנהא
 מדינה:  מצרים מצרים
 מחוז:  אל-קליוביה
 שטח:  10.9 קמ"ר
 גובה:  19 מטרים
 אוכלוסייה:  ‏
  ‑ בעיר:  187,469 (1 ביולי 2023)
  ‑ צפיפות:  17,120 נפש לקמ"ר (1 ביולי 2023)
 קואורדינטות:  30°27′46″N 31°10′47″E﻿ / ﻿30.462777777778°N 31.179722222222°E﻿ / 30.462777777778; 31.179722222222 
 אזור זמן:  UTC +2
  מפת מיקום  מפה מפורטת   (למפת מצרים מוגדלת) קהיר אלכסנדריה אל-עריש אסואן אסמאעיליה לוקסור שארם א-שייח'  סואץ סיווה ישראל ירדן סודאן ערב הסעודית  ל ו ב  הים התיכון הים האדוםבנהא(למפת מצרים רגילה) קהיר אלכסנדריה אל-עריש אסואן אסמאעיליה לוקסור שארם א-שייח'  סואץ סיווה ישראל ירדן סודאן ערב הסעודית  ל ו ב  הים התיכון הים האדוםבנהא  he tabBackground:;tabBorder:#aaa;defaultTab:0;
בנהא (בערבית: بنها; בקופטית: ⲡⲁⲛⲁϩⲟ) היא עיר בצפון-מזרח מצרים ובירת מחוז אל-קליוביה. בנהא נחשבת למרכז תחבורתי חשוב בדלתא של הנילוס ונמצאת במרחק 45 ק"מ צפונית לבירה קהיר. לפי אומדן רשמי מתאריך 1 ביולי 2023, התגוררו בעיר 187,469 בני אדם.
בשנת 1976 הוקמה בבנהא אוניברסיטה אשר הפכה פרטית בשנת 2005. בכל שנה לומדים באוניברסיטה כ-60,000 סטודנטים. הפקולטה ברפואה עוזרת לנהל את שני בתי החולים בעיר.
גלריית תמונות

אוניברסיטת בנהא
אחד מרחובות העיר
מסגד נאצר בעיר
הערות שוליים

↑  Egypt: Governorates, Major Cities & Towns - Population Statistics, Maps, Charts, Weather and Web Information, citypopulation.de
| --- | --- |
בקרת זהויות :  NLI: 987007555447805171  LCCN: n85177157  VIAF: 130252620   WorldCat (עם VIAF): 130252620 
ערך זה הוא קצרמרבנושא יישובים במצרים. אתם מוזמנים לתרום לוויקיפדיה ו.
ביטאון שירה (כתב עת)

ביטאון שירה הוא כתב עת דיגיטלי לשירה עברית עכשווית, הרואה אור החל מ-12 בדצמבר 2013. עורך הביטאון הוא ד"ר אורן עילם. נכון לדצמבר 2021 ראו אור למעלה מ-420 גיליונות של כתב העת, בהשתתפות למעלה מ-300 יוצרים. הביטאון מפרסם שירים מקוריים בלבד, הרואים בו אור לראשונה. נוסף לכך מתפרסמות עבודות אומנות, בעיקר ציור וצילום.
פלורליזם

הביטאון מפרסם שירים מאת משוררים ידועים וזוכי פרסים, ולצידם משוררים שאינם בעלי שם עדיין. מתפרסמות יצירות של גברים ונשים, מבוגרים וצעירים, ובני עדות שונות. היצירות עוסקות בנושאים מגוונים, בין הגיליונות ובתוך כל גיליון.
נקודות ציון מרכזיות > אירועי שנה לביטאון

בחודשים דצמבר 2014 וינואר 2015 נערכו שלושה אירועים לרגל שנה לביטאון. הראשון מביניהם נערך בבית הסופר בתל אביב ב-11 בדצמבר 2014. האירועים השני והשלישי שילבו תצוגת אומנות חזותית עם הקראת שירה. באירוע השלישי הוצגו עבודות של האומן הבאר שבעי אורי פרץ, שרבים מציוריו מתפרסמים בביטאון.
נקודות ציון מרכזיות > גיליון המאה

ב-30 באוקטובר 2015 ראה אור גיליון המאה של הביטאון, בפורמט מורחב ובהשתתפות שורה ארוכה של יוצרים, הן בתחום השירה והן בתחום האומנות החזותית.
נקודות ציון מרכזיות > הוצאה לאור

ב-1 בספטמבר 2016 נוסדה "ביטאון שירה - הוצאה לאור".[דרוש מקור]
הערות שוליים

↑  אינדקס כתב העת ביטאון שירה (ארכיון)
באלדומרו פרלאסה

באלדומרו פרלאסה פרלאסה (בספרדית: Baldomero Perlaza Perlaza; נולד ב-5 ביוני 1992) הוא כדורגלן קולומביאני המשחק בעמדת הקשר באתלטיקו נסיונל.
קריירה

פרלאסה נולד בטולואה שבקולומביה, והחל ללמוד כדורגל בבית הספר "Escuela de Fútbol Carlos Sarmiento Lora".
בשנת 2010 ערך את הופעת הבכורה שלו בליגת העל הקולומביאנית במדי הקבוצה העירונית, דפורטיבו טולואה.
לאחר מכן שיחק עונה אחת באתלטיקו וילה, חזר לעונה אחת לדפורטיבו טולואה, שיחק עונה אחת בקוקוטה דפורטיבו, ובשנת 2015 חתם באינדפנדיינטה סנטה פה, במדיה שיחק עד יולי 2019 וערך למעלה מ-150 הופעות ליגה, בהן כבש 10 שערים.
ב-22 ביוני 2019 דווח כי סיכם על חוזה לשלוש עונות בהפועל באר שבע, שתשלם 600,000 אירו על 60% מכרטיס השחקן שלו, אך העסקה לא יצאה לפועל לבסוף.
ב-7 ביולי 2019 עבר לאתלטיקו נסיונל מליגת העל הקולומביאנית.
תארים

גביע סודאמריקנה: 2015
גביע סורוגה בנק: 2016
גביע רקופה סודאמריקנה (סגנות): 2016
אליפות קולומביה (קלאוסורה): 2016
סגנות: 2017
הסופר קאפ הקולומביאני: 2015, 2017
הערות שוליים

↑  Baldomero Perlaza, ESPNDeportes (בספרדית)
↑  ב"ש רכשה 60% מהכרטיס של פרלאסה ב-600 א' יורו, באתר ערוץ הספורט, 22 ביוני 2019
↑  אביו של צדק: "בושה, ביזיון, חוזה מכבדים", באתר ערוץ הספורט, 27 ביוני 2019
↑  Baldomero Perlaza, séptimo refuerzo de Nacional para 2019-II, AS.com, ‏2019-07-07 (בספרדית)
↑  Baldomero Perlaza - Independiente Santa Fe, www.footballdatabase.eu
| נבחרת קולומביה – קופה אמריקה 2021 |
| --- | --- | --- |
|  1 אוספינה •  2 מדינה •  3 מוריו •  4 קואסטה •  5 בריוס •  6 טסיו •  7 ספאטה •  8 קואיאר •  9 מוריאל •  10 קרדונה •   11 קוואדראדו •  12 ורגאס • 13 מינה •  14 דיאס • 15 אוריבה • 16 מוניוס • 17 מורנו • 18 בורה • 19 בורחה • 20 מורלוס • 21 פרס • 22 קינטנה • 23 סאנצ'ס • 24 לוקומי • 25 פרלאסה • 26 פברה • 27 קמפאס • 28 צ'ארה • מאמן: רואדה |  1 אוספינה •  2 מדינה •  3 מוריו •  4 קואסטה •  5 בריוס •  6 טסיו •  7 ספאטה •  8 קואיאר •  9 מוריאל •  10 קרדונה •   11 קוואדראדו •  12 ורגאס • 13 מינה •  14 דיאס • 15 אוריבה • 16 מוניוס • 17 מורנו • 18 בורה • 19 בורחה • 20 מורלוס • 21 פרס • 22 קינטנה • 23 סאנצ'ס • 24 לוקומי • 25 פרלאסה • 26 פברה • 27 קמפאס • 28 צ'ארה • מאמן: רואדה | קולומביה |
ארבעון

ארבעון משוכלל
מודל תלת־ממדי של ארבעון משוכלל (לחצו להגדלה)
מבנה בצורת ארבעון
אַרְבָּעוֹן (גם טטראדר או טטרהדרון; באנגלית: Tetrahedron) הוא פירמידה משולשת, כלומר גוף שכל ארבע פאותיו הן משולשים. לארבעון 4 קודקודים, 4 פאות, ו-6 מקצועות.
אף על פי שלעיתים נתפסת התיבה כגוף הפשוט ביותר, תואר זה שייך דווקא לארבעון. הוא מכיל את מספר הקדקודים המזערי הדרוש כדי להיות גוף תלת־ממדי ולא מישורי, שכן דרך כל שלוש נקודות עובר מישור.
הארבעון הוא 3-סימפלקס, מקרה פרטי של n-סימפלקס (הכללה רב-ממדית של המשולש).
נפח הארבעון נתון על ידי הנוסחה:
כאשר  A_{0} הוא שטח הבסיס ו-h הוא הגובה מהבסיס אל הקודקוד שמעליו.
ארבעון משוכלל

ארבעון משוכלל הוא ארבעון שכל פאותיו הן משולשים שווי צלעות.
הארבעון המשוכלל סימטרי במידה רבה ביותר: חבורת הסימטריות שלו פועלת 4-טרנזיטיבית על ארבעת הקודקודים, כלומר, אפשר להעביר, על ידי סיבוב ושיקוף, כל סדרת קודקודים לכל סדרת קודקודים אחרת. חבורת הסימטריות המרחביות של הארבעון המשוכלל איזומורפית לחבורת תמורות  A_{4}. השלד של הארבעון הוא הגרף השלם  K_{4}, וחבורת הסימטריות שלו איזומורפית ל- S_{4}.
הארבעון המשוכלל הוא אחד מחמשת הגופים האפלטוניים, הידועים גם בשם הפאונים המשוכללים. גוף אפלטוני הוא פאון שכל פאותיו הן אותו מצולע משוכלל (מצולע שווה-צלעות), ובכל אחד מקודקודיו נפגשות פאות באותו מספר.
שטח הפנים A והנפח V של ארבעון משוכלל בעל צלע a הם:
הארבעון המשוכלל הוא דואלי לעצמו. כלומר: אם נסמן בכל אחת מפאותיו של ארבעון את הנקודה האמצעית, ונחבר את כל הנקודות הללו, נקבל ארבעון משוכלל.
מיון הארבעונים על-פי הסימטריות שלהם

את הארבעונים אפשר למיין למשפחות, על-פי חבורת הסימטריות שלהם. זהו מיון בעל משמעות בקריסטלוגרפיה, שם ממיינים את הסריגים למחלקות בראבה ולמערכות גבישיות, בין השאר, על-פי חבורת הסימטריות של תא היחידה של הסריג.
מיון הארבעונים על-פי הסימטריות שלהם > הסימטריות של השלד

הקודקודים והמקצועות של ארבעון מרכיבים את השלד החד-ממדי שלו, שהוא גרף שממנו אפשר לשחזר את המבנה הגאומטרי, התלת-ממדי. בסימטריות של השלד אפשר לבצע גם פעולות שאינן אפשריות בגוף צפיד, השקולות לשיקוף של המרחב: תמורה של הקודקודים מהווה סימטריה של השלד, אם היא מעתיקה כל מקצוע למקצוע באותו אורך. משום כך יש יותר חבורות סימטריה אפשריות לשלד, על-פי הפירוט הבא.
חבורת הסימטריות של ארבעון משוכלל היא  S_{4} (אם חבורת הסימטריות מכילה את  A_{4}, שהיא 2-טרנזיטיבית על הקודקודים ולכן טרנזיטיבית בפעולה על המקצועות, הארבעון מוכרח להיות משוכלל).
חבורת הסימטריות היא החבורה הדיהדרלית  D_{4} אם הארבעון הוא יתדון טטרגונלי, שבו ארבעה מקצועות שווי-אורך ועוד שניים, שאינם נפגשים, שגם שהם שווי-אורך. (הסימטריה הציקלית מסדר 4 מאלצת די שוויונות בין ארכי המקצועות כדי שהחבורה תהיה  D_{4}).
חבורת הסימטריות היא החבורה הסימטרית  S_{3} כאשר הארבעון הוא פירמידה ישרה שבסיסה משולש שווה-צלעות. (גם כאן, סימטריה ציקלית מסדר 3 מאלצת את התכונות המקנות גם סימטריית שיקוף ועימה את החבורה  S_{3}).
חבורת הסימטריות היא חבורת הארבעה של קליין,  K_{4}, אם הארבעון הוא יתדון רומבי.
חבורת הסימטריות היא  C_{2}\times C_{2}, מסדר 4, וכוללת שני חילופים המחליפים זוגות זרים של קודקודים, אם לארבעון יש ארבעה מקצועות שווי-אורך שאין ביניהם שלושה החולקים קודקוד משותף.
חבורת הסימטריות היא  C_{2}, ציקלית מסדר 2, עם החלפה של שני זוגות קודקודים, אם לארבעון יש שני זוגות של מקצועות שווי-אורך שאינם נפגשים (והזוג השלישי, שלא כמו ביתדון, בעל אורכים שונים).
חבורת הסימטריות היא  C_{2}, ציקלית מסדר 2, עם חילוף של זוג קודקודים, אם לארבעון יש שני זוגות של מקצועות שווי-אורך הנפגשים בקודקוד משותף.
בכל מקרה אחר, חבורת הסימטריות טריוויאלית.
מיון הארבעונים על-פי הסימטריות שלהם > סימטריות הסיבוב המרחביות

כל סימטריה של השלד אפשר לממש גם כסימטריה של המרחב כולו, אם מרשים בנוסף לסיבובים, גם לשקף את המרחב. פעולת השיקוף אינה ניתנת למימוש במציאות הפיזיקלית (בשל-כך יודע אדם בין ימינו לשמאלו). ללא שיקופים אפשר לממש רק תמורות זוגיות, ונותרות חמש אפשרויות:
חבורת סימטריות הסיבוב של ארבעון משוכלל היא, כאמור,  A_{4}.
חבורת סימטריות הסיבוב של פירמידה ישרה שבסיסה משולש שווה-צלעות היא החבורה הציקלית  C_{3}.
חבורת סימטריות הסיבוב של יתדון (רומבי או טטרגונלי) היא  K_{4}.
חבורת סימטריות הסיבוב של ארבעון בעל שני זוגות של מקצועות שווי-אורך שאינם נפגשים (והזוג השלישי, שלא כמו ביתדון, בעל אורכים שונים) היא  C_{2}, ציקלית מסדר 2, עם החלפה של שני זוגות קודקודים.
בכל מקרה אחר, חבורת הסימטריות טריוויאלית.
קוביית משחק

הארבעון משמש כקוביית משחק במשחקי תפקידים בתור ק4. המספרים מופיעים במרכז כל צלע. מאחר שאין לארבעון צד עליון המספר שהתקבל נקבע על פי המספר המופיע במרכז הצלע התחתונה.
ראו גם

מתאן - מולקולה בצורת ארבעון
ארבעון קטום
הבעיה השלישית של הילברט
הערות שוליים

↑  במילוני האקדמיה ללשון העברית השונים גם: פִּירָמִידָה מְשֻׁלֶּשֶׁת, פִּירָמִידָה מְשֻׁלָּשִׁית, טֶיטְרָאֶדְרוֹן, טֶטְרָאֵדֶר
| מצולעים ופאונים |
| --- | --- | --- |
| מושגים | מצולע • פאון • קודקוד • צלע • מקצוע • פאה • זווית חיצונית • אלכסון |  |
| מצולעים | מצולעים |  |
| לפי מספר צלעות | משולש • מרובע • מחומש • משושה • משובע • מתומן |  |
| משולשים | משולש ישר-זווית • משולש שווה-שוקיים • משולש שווה-צלעות |  |
| מרובעים | מקבילית • טרפז • טרפז שווה-שוקיים • מרובע ציקלי • דלתון • דלתון ריצוף • מעוין • מלבן • ריבוע |  |
| כוכבים | פנטגרם • מגן דוד • אניאגרם |  |
| תכונות | מצולע משוכלל • מצולע שווה-צלעות • מצולע קמור • כוכב |  |
| פאונים | פאונים |  |
| פאונים משוכללים | ארבעון • קובייה • תמניון • תריסרון • עשרימון |  |
| פאונים ארכימדיים | ארבעון קטום • קובוקטהדרון • קובייה קטומה • תמניון קטום • רומביקובוקטהדרון • קובוקטהדרון קטום • קובייה מסותתת • איקוסידודקהדרון • דודקהדרון קטום • איקוסהדרון קטום • רומביקוסידודקהדרון • איקוסידודקהדרון קטום • דודקהדרון מסותת |  |
| פאונים אחרים | פירמידה • מנסרה • אנטי-מנסרה • מקבילון • מעוינון • תיבה • איקוסיטטרהדרון |  |
| תכונות | פאון משוכלל • פאון משוכלל למחצה • פאון ארכימדי |  |
| הכללות | הכללות |  |
| הכללות | סימפלקס • היפרקובייה • טסרקט |  |
| --- | --- |
בקרת זהויות :  GND: 4129555-9 
סריג תת-החבורות של  S_{4}: עותק אחד מכל מחלקת צמידות. בשחור: תת-חבורות המופיעות כחבורות סימטריה של שלדי ארבעונים
פירמידות שרפינסקי מאיטרציות 0–7 שנוצרות מארבעונים ומכילות מופעים רבים שלהם (דגם תלת־ממדי, לחצו להגדלה)
קוביית משחק בעלת ארבע פאות
אתרים של רע

| --- | --- |

 מידע כללי
 פַּסל:  דב אור-נר 
 תאריך יצירה:  1989
 טכניקה וחומרים:  פלדת אל-חלד, תאים פוטו-וולטאים, משאבה, תאורה, מים
 נתונים על היצירה
 מיקום:  רחוב דניאל פריש 3, תל אביב-יפו
 קואורדינטות:  32°04′28″N 34°46′57″E﻿ / ﻿32.074344°N 34.782474°E﻿ / 32.074344; 34.782474
 
"אתרים של רע" הוא פסל מאת האמן הישראלי דב אור-נר.
בשנת 1988 התקיימה תחרות הצעות להקמת פסל בחזיתו של "מגדל רסקו" (לימים "מגדל דניאל פריש" בתל אביב-יפו. המגדל היה באותה עת בבעלות חלקית של הקיבוץ הארצי, ועל כן השתתפו בתחרות עשרה אמנים חברי קיבוצים מרחבי הארץ. ב-11 ביולי 1988 נפתחה תצוגה של הדגמים בלובי המבנה. לצד הצעתו של אור-נר הוגשו הצעות של אמנים כמשה שק, דב הלר, יעקב חפץ ואחרים. למרות שעלות הפסל לא פורסמה, הועלו הערכות כי הקמתו עלתה בין עשרים לארבעים אלף דולר.
שמו של הפסל - "אתרים של רע" - מרמז אל רע, אל השמש המצרי, ואל ארבעת האתרים שהוא חוצה בדרכו המחזורית מהמזרח אל המערב.
הפסל תוכנן כמבנה סולרי עשוי פלדת אל-חלד. הוא מורכב מעמוד או מגדל שבראשו משטח תאים פוטו-וולטאים. סביבו הוקמה בריכה קטנה שמימיה מוזרמים אל בריכה אחרת, הנמצאת מתחת למבנה דמוי בית. הפסל חשוף לשמש במשך של כ-3 שעות ביום. במהלכן הוא אמור לספוג מספיק אנרגיה סולארית על מנת להפעיל תאורת פלואורסצנט ומנוע המעביר מים בין שתי הבריכות.
הערות שוליים

↑  ראו: ארנועם, נילי, "חבר קיבוץ זכה בתחרות לבחירת פסל שיוצב ברחבת בניין רסקו, מעריב ת"א, 8 ביולי 1988; וגם: מנדס, נילי, "אתרי הרע", מעריב ת"א, 6 באוקטובר 1989
↑  ראו: ורטהיים-פרידמן, עיינה, "אתרי רע", סטודיו, כתב עת לאמנות, גיליון מס' 5, 1989
במלכודת העולמות: ארצו של לורד הדרקון

| --- | --- |

 סוגה:  פנטזיה, סדרת נעורים, מדע בדיוני
 יוצרים:  מארק שירפס, ג'ון תומסון
 כותבים:  מארק שירפס, ג'ון טומפון
 בימוי:  נואל פרייס
 שחקנים:  הת'ר מיטשל, לורן היוט, ראיין קוואנטן
 ארץ מקור:  אוסטרליה אוסטרליה הרפובליקה העממית של סין  סיןפולין פולין
 שפות:  אנגלית
 מספר עונות:  1
 מספר פרקים:  26
 תוכנית מקור:  במלכודת העולמות
 הפקה
 מפיק:  ג'נוס צ'ך, דניס קיילי
 עורכים:  פיפה אנדרסון
 מוזיקה:  Ian Davidson 
 אורך פרק:  24–25 דקות
 שידור
 רשת שידור:  Nine Network
 רשת שידור בישראל:  הערוץ הראשון
 תקופת שידור מקורית:  1 בספטמבר 1997 – 24 באוקטובר 1997
 קישורים חיצוניים
 דף התוכנית ב-IMDb
 
במלכודת העולמות: ארצו של אדון הדרקון (באנגלית: Spellbinder: Land of the Dragon Lord) היא סדרת נעורים טלוויזיונית, מסוג פנטזיה/מדע בדיוני, שהופקה על ידי Film Australia ו-Telewizja Polska בשיתוף עם קרן הטלוויזיה לילדים האוסטרלית. זוהי סדרת המשך לסדרה במלכודת העולמות.
הסדרה שודרה במקור באוסטרליה ב-1997, ובישראל בסוף שנות ה-90, וכללה 26 פרקים, ומהווה הפקה משותפת של אוסטרליה, סין ופולין. הצילומים התקיימו במקביל באוסטרליה ("עולמה של קת'י"), בסין ("עולמו של סאן"), ובפולין ("עולמה של אשקה").
תקציר העלילה

במהלך חופשה משפחתית של משפחתה, נתקלת קת'י מורגן בספינה יוצאת דופן שעוגנת ליד האגם. אותה ספינה נוצרה על ידי מדען סיני בשם מאק והיא מאפשרת לנסוע בין יקומים מקבילים. קת'י מפעילה את הספינה בטעות ומגיעה לסין - ארצו של הדרקון, המנוהלת בטכנולוגיה מתקדמת על ידי מחשב מדבר המכונה "אורקל" (Oracle). משפחתה של קת'י: הוריה (קארל וויקי) ואחיה הגדול (ג'וש), מנסים לאתר את קת'י ומוצאים את עצמם נכנסים גם הם לתוך המסע בין היקומים המקבילים.
קת'י מבלה את רוב זמנה בניסיון להתחמק מאנשים מסוכנים, לחזור לעולם שלה, ולהתאחד עם משפחתה. היא מתעמתת עם אשקה, אישה ערמומית ומניפולטיבית, בעלת חליפת קסם, שהייתה בעברה קוסמת (Spellbinder), שברחה מהכלא בעולמה שלה ומנסה להרוויח דברים רק בשביל עצמה. שאראק, מנהיג הברברים, חובר אל אשקה ומנסה לכבוש בעצמו את האימפריה הסינית.
הסדרה מתארת גם את מסעו של סאן ("אדון הדרקון") אל עולמה של קת'י, שבו הוא כבר לא מוגן על ידי האימפריה שלו, ואנשים לא מכבדים את סמכותו. במשך הסדרה הוא לומד להעריך את אחותו הגדולה, הנסיכה אייה, ולהיות יותר אדיב ונעים כלפי הסובבים אותו.
ביטוח משכנתה

ביטוח משכנתה (או ביטוח משכנתא) הוא ביטוח נלווה לעסקת המשכנתה, הכולל על פי רוב ביטוח חיים וביטוח מבנה.
בעת מתן הלוואת משכנתה, רשאי הבנק על-פי חוק לחייב את הלווה ברכישת ביטוח משכנתה. ביטוח המשכנתה מורכב למעשה משני ביטוחים נפרדים - ביטוח חיים, המכסה את הבנק מפני הסיכון למותו של אחד הלווים, וביטוח מבנה המכסה את הבנק והלווה מפני סיכון לנזק משמעותי שעלול להיגרם לנכס המבוטח ולפגוע בערכו.
הביטוחים לרוב מבוצעים לפי גובה המשכנתה שנלקחה, על פי ערך הנכס שנמכר על ידי המוכר, או על-פי גובה ההלוואה שביקשו הקונים לפי הערכת ערך הנכס על ידי שמאי מקרקעין שאישר את גובה ההלוואה הרצויה. את הביטוחים המדוברים ניתן לבצע דרך הבנק, דרך סוכן ביטוח או בביטוח ישיר.
כיסויים > ביטוח חיים

ביטוח החיים למשכנתה נועד להבטיח את תשלומי המשכנתה לבנק גם במקרה שאחד הלווים ילך לעולמו. ביטוח החיים למשכנתה הוא למעשה ביטוח חיים מסוג 'ריסק', כאשר המוטב של הביטוח הוא הבנק ולא הלקוח אשר רוכש את הביטוח. סכום הביטוח בביטוח החיים למשכנתה צריך להיות מותאם ליתרת ההלוואה, על מנת שיוכל לפרוע את ההלוואה במלואה.
במקרה שאחד מבני הזוג הנוטלים את ההלוואה ילך לעולמו, יופעל ביטוח החיים, יתרת ההלוואה תוחזר במלואה לבנק על ידי חברת הביטוח, ובן הזוג הנותר יישאר עם הנכס וללא התחייבויות משכנתה. ניתן לעשות שני ביטוחים על אותה המשכנתה, ולגבות את דמי הביטוח משניהם. גם במקרה של התאבדות, למרות שאז מתבצע עיכוב בהעברת כספי הביטוח של עד שנה. במידה ודמי הביטוח היו גבוהים מיתרת תשלום המשכנתה, יתר כספי הביטוח עוברים למשפחה.
כיסויים > ביטוח נכס

ביטוח המבנה למשכנתה נועד לשמור על ערך הנכס שעבורו נלקחה ההלוואה. באמצעות ביטוח זה מבטיח הבנק שבמקרה שייגרם לנכס נזק, ניתן יהיה לשפץ את הנכס ולהשיב אותו לקדמותו ולערכו המקורי.
הערכת שווי הנכס מתבצע על-פי אחד משלושת הדברים הבאים: 1. שווי הקרקע (במידה והאחרון גבוה יותר מהנכס עצמו), 2. שווי הנכס והדירה למכירה, 3. ערך כינון- כמה יעלה לשפץ את הנכס מחדש, תוך שמירה על ערך הדירה.
ככל שמעריכים ששווי הנכס גבוה יותר, כך תשלום דמי הביטוח יהיו גבוהים יותר.
כיסויים > כיסויים נוספים

בנוסף לכיסויים הסטנדרטיים של ביטוח המשכנתה, הנדרשים על ידי הבנקים, ניתן לרכוש באופן פרטי כיסויי רשות נוספים, כגון ביטוח צד ג' למבנה, ביטוח חבות מעבידים, ביטוח תכולה, כיסוי למקרה נכות, המשך כיסוי במקרה של אבטלה וכיסוי למחלה סופנית.
בישראל

עד שנת 1998 נמכרו ביטוחי המשכנתה על ידי הבנקים למשכנתאות כחלק מעסקת המשכנתה, כאשר הבנק היה מבטח את הלווים דרך חברות הביטוח השונות. בשנת 1998 נפתח השוק לתחרות, וביטוחי המשכנתאות החלו להימכר גם על ידי חברות הביטוח, בביטוח ישיר ובאמצעות סוכני ביטוח. בשנת 2005 אסר המפקח על הביטוח על הבנקים למכור ביטוח משכנתה, אך הם עקפו את ההנחיה באמצעות הקמת סוכנויות ביטוח בבעלות מלאה, שהמשיכו למכור את ביטוחי המשכנתה.
ראו גם

ביטוח חיים
בנקאות בישראל
אײאיצ'י נגישי

| --- | --- |

 לידה:  14 ביולי 1935 צ'אנגצ'ון, מנצ'וקוו 
 פטירה:  6 ביוני 2021 (בגיל 85) אינדיאנפוליס, ארצות הברית 
 ענף מדעי:  כימיה
 מקום מגורים:  אינדיאנה, ארצות הברית 
 מקום לימודים:  אוניברסיטת טוקיו  אוניברסיטת פנסילבניה
 מוסדות:  אוניברסיטת פרדו אוניברסיטת סירקיוז
 תלמידי דוקטורט:  ג'יימס טור 
 פרסים והוקרה:  מלגת גוגנהיים (1986)  פרס האגודה האמריקנית לכימיה לכימיה אורגנומתכתית (1998)  פרס נובל לכימיה (2010)  מסדר התרבות (2010)  פרס החברה האמריקנית לכימיה למחקר בכימיה אורגנית סינתטית (2010) 
 מספר צאצאים:  2 
 
אֵיְאִיצִ'י נֶגִישִׁי (ביפנית: 根岸 英一;‏ 14 ביולי 1935 – 6 ביוני 2021) היה כימאי מנצ'ורי-יפני, זוכה פרס נובל לכימיה לשנת 2010 ביחד עם אקירה סוזוקי וריצ'רד הק, "על תגובות מצומדות מזורזות פלדיום בסינתזה אורגנית".